คัง - วิกิพีเดีย

# คัง

### จากวิกิพีเดีย สารานุกรมเสรี

? คัง
การจำแนกชั้นทางวิทยาศาสตร์

อาณาจักร: | Animalia
ไฟลัม: | Chordata
ชั้น: | Actinopterygii
ตระกูล: | Siluriformes
วงศ์: | Bagaridae

คัง เป็นชื่อเรียกปลาน้ำจืดในวงศ์ปลากด Bagaridae ถึง 2 ชนิด (Species) คือ

- Hemibagrus wyckioides หรือ Macrones wyckioides
- Hemibagrus filamentus

กดคัง Hemibagrus wyckioides

## [แก้] Hemibagrus wyckioides

สำหรับปลากดที่มีชื่อเรียกว่า ปลาคัง นั้น มีอยู่ด้วยกัน 2 ชนิด ชนิดแรกคือ กดคัง หรือกดแก้ว มีชื่อวิทยาศาสตร์ว่า Hemibagrus wyckioides หรือ Macrones wyckioides (เดิม Mystus wyckioides) ที่มีขนาดโตเต็มที่ราว 1 เมตร หนักได้ถึง 20 กก. แต่ที่พบโดยเฉลี่ยจะมีขนาดประมาณ 50-60 ซม. ลำตัวมีสีเทาอ่อนอมฟ้าหรือเขียวมะกอก ท้องสีจาง ครีบหางและครีบอื่น ๆ มีสีแดงสดหรือส้มสด ไม่มีแถบขาวบนขอบครีบหางส่วนบนเหมือนปลากดชนิดอื่น ๆ พบในแม่น้ำของไทยทุกภาค และในแหล่งน้ำนิ่งขนาดใหญ่ นิยมนำมาบริโภคโดยการปรุงสด ลวก จิ้ม หรือยำ มีราคาค่อนข้างแพง มีการเพาะเลี้ยงเป็นกระชังอยู่ริมแม่น้ำสายใหญ่บางสาย และสามารถเลี้ยงลูกปลาวัยอ่อนเป็นปลาสวยงามได้อีกด้วย

กดเหลือง Hemibagrus filamentus

## [แก้] Hemibagrus filamentus

อีกชนิดคือ กดคัง หรือกดเหลือง Hemibagrus filamentus (เดิม Mystus nemurus) ปลากดชนิดนี้มีชื่อเรียกมากมายเช่น กดนา กดคัง กดกะคัง กดขาว กดหม้อ กดช่องหลวง และกดชงโลง มีขนาดเล็กกว่ากดคังชนิดแรก โดยโตเต็มที่ราว 50 ซม. แต่ที่พบเฉลี่ยมีขนาดประมาณ 30 ซม. พบในแหล่งน้ำนิ่งและแม่น้ำขนาดใหญ่ทั่วประเทศ ยกเว้นแม่น้ำสาละวิน บริโภคโดยการปรุงสด รมควัน และปลาแห้ง และมีการเพาะเลี้ยงในกระชังเหมือนปลากดคังชนิดแรก

## [แก้] ดูเพิ่ม

- กดหม้อ Hemibagrus wyckii

## [แก้] โยงภายนอก

- รายละเอียดปลาคัง Hemibagrus wickioides จาก FishBase
- รายละเอียดปลาคัง Hemibagrus filamentus จาก FishBase

| คัง เป็นบทความเกี่ยวกับ สัตว์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คัง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%B1/%E0%B8%87/%E0%B8%84%E0%B8%B1%E0%B8%87.html".

หมวดหมู่: ปลาไทย | วงศ์ปลากด | ปลาน้ำจืด | ปลาตู้ | บทความเกี่ยวกับ สัตว์ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา